সব গুড়া পাউডার গুলো ভাল করে মিশিয়ে আলাদা পাত্রে রাখুন। ডিমের সাদা অংশ ভাল করে বিট করে ফোম বানান এরপর এতে তেল দিয়ে বিট করুন। চিনি দিয়ে ভাল করে বিট করুন। চিনি মিশে গেলে এতে গলানো কফি এবং গোলানো চকলেট দিন। ভাল করে মিক্স করে নিন। এরপর এতে সব গুড়া উপকরণ মিশিয়ে নিন ভাল করে। ওভেনের ট্রে তে বেকিং পেপারে তেল ব্রাশ করে কেক মিক্সার দিয়ে দিন। ওভেনে ১৫০ ডিগ্রি তে ৪৫ মিনিট বেক করুন। কেক হয়ে গেলে সাবধানে নামিয়ে গরম অবস্থায় রোল করে নিন। সাথে সাথে রোল টা খুলে ফেলুন। এতে ঠান্ডা হলে রোল করার সময় ভেঙে যাবেনা। আনসল্টেড মাখন রুম টেম্পারেচারে গলিয়ে নিন। ভাল করে বিট করুন। ফ্লাপি হয়ে উঠলে এতে অল্প অল্প করে সুগার মেশান। চিনি গলে গেলে বিট করা বন্ধ করুন। এরপর এতে ঠান্ডা দুধ দিয়ে আরও কিছুক্ষণ বিট করুন। ডিমের সাদা অংশ খুব ভাল করে বিট করুন। ফোম হয়ে এলে একে মাখনের ক্রিমে দিয়ে বিট করুন কিছুক্ষণ। ফ্রিজে আধা ঘন্টা রাখুন। চকলেট ক্রিম বানাতে ক্রিমের সঙ্গে গলানো চকলেট ও কোকো পাউডার মিশিয়ে নিন। কেক ঠান্ডা হলে গলানো চকলেট কেকের উপরে ব্রাশ করে এর উপর ক্রিম দিয়ে দিন। সাবধানে রোল করে নিন। বেকিং পেপার দিয়ে ভাল করে পেঁচিয়ে ২ ঘন্টা ফ্রিজে রাখুন। জমে গেলে পছন্দ মত কেটে সাজিয়ে পরিবেশন করুন।